Riżoluzzjoni tal-Parlament Ewropew dwar in-nisa fil-politika internazzjonali (2006/2057(INI))



Official Journal 314 E , 21/12/2006 P. 0347 - 0354



P6_TA(2006)0497 In-nisa fil-politika internazzjonali Riżoluzzjoni tal-Parlament Ewropew dwar in-nisa fil-politika internazzjonali (2006/2057(INI)) Il-Parlament Ewropew, - wara li kkunsidra mill-ġdid il-prinċipji stabbiliti fl-Artikoli 2, 3(2), 13, 137(1)(i) u 141 tat-Trattat KE, - wara li kkunsidra l-Karta tad-Drittijiet Fundamentali ta' l-Unjoni Ewropea proklamata fl-2000 [1], u b'mod partikulari l-Artikolu 23 tagħha li jgħid li "L-ugwaljanza bejn l-irġiel u n-nisa għandha tiġi assigurata fl-oqsma kollha, inklużi l-impjieg, ix-xogħol u l-ħlas. Il-prinċipju ta' l-ugwaljanza m'għandux jostakola l-manutenzjoni jew l-adozzjoni ta' miżuri li jipprovdu għal vantaġġi speċifiċi favur is-sess anqas rappreżentat", - wara li kkunsidra l-Konvenzjoni Ewropea għall-Ħarsien tad-Drittijiet tal-Bniedem u tal-Libertajiet Fundamentali ta' l-1950, - wara li kkunsidra r-rakkomandazzjonijiet tal-Kunsill ta' l-Ewropa u b'mod partikulari r-riżoluzzjoni u lpjan ta' azzjoni tiegħu adottati fit- 8- 9 ta' Ġunju 2006 fi Stokkolma waqt is-Sitt Konferenza Ministerjali Ewropea dwar l-Ugwaljanza bejn in-Nisa u l-Irġiel, u b'mod partikulari t-Taqsima I, punt F ta' l-Appendiċi, li jikkonċerna l-parteċipazzjoni bilanċjata tan-nisa u l-irġiel fit-teħid ta' deċiżjonijiet, - wara li kkunsidra d-Dikjarazzjoni Ministerjali ta' Ateni ta' l-1992 waqt il-Konferenza Ewropea dwar in- Nisa fil-Poter, li pproklamat li n-nisa jirrapreżentaw nofs it-talenti u l-abiltajiet potenzjali ta' l-umanità u n-nuqqas ta' rappreżentazzjoni tagħhom fit-teħid ta' deċiżjonijiet hija telfa għas-soċjetà kollha kemm hi, - wara li kkunsidra d-Dikjarazzjoni Ministerjali ta' Pariġi ta' l-1999 waqt il-Konferenza Ewropea dwar in- Nisa u l-Irġiel fil-Poter - soċjetà li tagħti kura, ekonomija dinamika u viżjoni għall-Ewropa, - wara li kkunsidra d-Dikjarazzjoni finali tal-Konferenza annwali tan-Netwerk ta' Kumitati Parlamentari għall-Opportunitajiet Indaqs għan-Nisa u l-Irġiel (NCEO) adottata f'Ruma fil- 21 ta' Novembru 2003, - wara li kkunsidra l-Istrateġija ta' Liżbona għat-tkabbir u x-xogħol, ta' Marzu 2000, u b'mod partikulari l-enfasi tagħha fuq l-impatt pożittiv li politiki ekonomiċi sensibbli għall-ugwaljanza bejn is-sessi se jkollhom fuq l-istrateġija globali għat-tkabbir u l-kompetittività ta' l-UE, - wara li kkunsidra r-Riżoluzzjoni tal-Kunsill tas- 27 ta' Marzu 1995 [2] u r-Rakkomandazzjoni tal-Kunsill 96/694/KE tat- 2 ta' Diċembru 1996 [3] dwar il-parteċipazzjoni tan-nisa u l-irġiel fil-proċess tat-teħid ta' deċiżjonijiet, - wara li kkunsidra r-riżoluzzjonijiet tiegħu tat- 18 ta' Jannar 2001 [4] dwar ir-rapport tal-Kummissjoni dwar l-implimentazzjoni tar-Rakkomandazzjoni tal-Kunsill 96/694/KE u tat- 2 ta' Marzu 2000 dwar in-nisa fit-teħid ta' deċiżjonijiet [5], - wara li kkunsidra d-Dikjarazzjoni Ministerjali tal-Konferenza tal-Ministri għall-Ugwaljanza bejn is-Sessi li saret fil-Lussemburgu fl- 4 ta' Frar 2005, - wara li kkunsidra l-pjan direzzjonali tal-Kummissjoni għall-ugwaljanza bejn in-nisa u l-irġiel (2006-2010)(COM(2006)0092) u b'mod partikulari l-proposta tagħha li jiġi appoġġjat netwerk ta' nisa fitteħid ta' deċiżjonijiet, - wara li kkunsidra d-Dikjarazzjoni Universali tan-Nazzjonijiet Uniti(NU) dwar id-Drittijiet tal-Bniedem ta' l-1948, - wara li kkunsidra l-Konvenzjoni tan-Nazzjonijiet Uniti dwar l-Eliminazzjoni ta' kull forma ta' Diskriminazzjoni kontra n-Nisa (CEDAW) ta' l-1979, li tiddikjara, fost l-oħrajn, li l-istati firmatarji għandhom jieħdu kull miżura xierqa biex tiġi eliminata d-diskriminazzjoni kontra n-nisa fil-ħajja politika u privata ta' pajjiżhom, - wara li kkunsidra l-Protokoll Fakultattiv għas-CEDAW, adottat fl-1999, li jistqarr li individwi jew gruppi ta' individwi li jiddikjaraw li huma vittmi ta' ksur ta' kwalunkwe wieħed mid-drittijiet stabbiliti fil-Konvenzjoni jistgħu jippreżentaw komunikazzjonijiet taħt il-ġurisdizzjoni ta' stat firmatarju, - waqt li jfakkar li l-Konvenzjoni dwar id-Drittijiet Politiċi tan-Nisa ta' l-1952 tistqarr li n-nisa għandhom ikunu fuq livell ugwali ma' l-irġiel u għandhom ikunu, bla ebda diskriminazzjoni, intitolati li jivvutaw fl-elezzjonijiet kollha, eliġibbli li jkunu eletti fi ħdan l-entitajiet kollha eletti publikament u stabbiliti mid-dritt nazzjonali, u intitolati li jżommu kariga pubblika u li jeżerċitaw il-funzjonijiet pubbliċi kollha stabbiliti mid-dritt nazzjonali, - waqt li jfakkar il-Konvenzjoni Internazzjonali dwar id-Drittijiet Ċivili u Politiċi ta' l-1966 u b'mod partikulari l-Artikolu 25 tiegħu li jistqarr li kull ċittadin għandu jkollu d-dritt u l-opportunità li jieħu sehem fit-tmexxija ta' l-affarijiet pubbliċi, direttament jew permezz ta' rappreżentanti magħżula liberament u li jivvota u jiġi elett f'elezzjonijiet perjodiċi ġenwini, - wara li kkunsidra r-Raba' Konferenza Dinjija dwar in-Nisa li saret f'Beijing f'Settembru 1995, id-Dikjarazzjoni u l-Pjattaforma għal Azzjoni adottati f'Beijing, kif ukoll id-dokumenti li rriżultaw minnhom li ġew adottati fis-Sessjonijiet Speċjali suċċessivi tan-NU Beijing + 5 u NU Beijing + 10 dwar azzjonijiet u inizjattivi addizzjonali biex jiġu implimentati d-Dikjarazzjoni u l-Pjattaforma ta' Azzjoni ta' Beijing adottati rispettivament fid- 9 ta' Ġunju 2000 u fil- 11 ta' Marzu 2005, - wara li kkunsidra l-Objettivi għall-Iżvilupp tal-Millenju (MDGs), b'mod partikulari l-MDG3 dwar il-promozzjoni ta' l-ugwaljanza bejn is-sessi u l-għoti ta' setgħa lin-nisa bħala prerekwiżit sabiex jingħelbu lġuħ, il-faqar u l-mard, sabiex jintlaħqu l-ugwaljanza f'kull livell ta' l-edukazzjoni u f'kull qasam taxxogħol, il-kontroll indaqs tar-riżorsi u r-rappreżentazzjoni indaqs fil-ħajja pubblika u politika, - wara li kkunsidra r-Riżoluzzjoni 1325 tal-Kunsill ta' Sigurtà tan-NU adottata fil- 31 ta' Ottubru 2000 ("UNSCR 1325(2000"), b'mod partikulari l-paragrafu 1 tagħha, li tħeġġeġ lill-Istati Membri biex jiżguraw aktar rappreżentazzjoni tan-nisa f'kull livell ta' teħid ta' deċiżjonijiet fl-istituzzjonijiet nazzjonali, reġjonali u internazzjonali u mekkaniżmi għall-prevenzjoni, l-immaniġġjar u r-riżoluzzjoni ta' kunflitti, kif ukoll l-Istqarrija Presidenzjali adottata fl-okkażjoni tal-5 anniversarju tal-UNSCR 1325(2000) tal- UNSC f'Ottubru 2005, - wara li kkunsidra r-riżoluzzjoni tiegħu tat- 30 ta' Novembru 2000 dwar il-parteċipazzjoni tan-nisa firriżoluzzjoni paċifika ta' kunflitti [6], - wara li kkunsidra r-riżoluzzjoni tiegħu ta' l- 1 ta' Ġunju 2006 dwar is-sitwazzjoni tan-nisa f'kunflitti armati u l-irwol tagħhom fir-rikostruzzjoni u l-proċess demokratiku f'pajjiżi li ħerġin minn kunflitt [7], - wara li kkunsidra l-Konklużjonijiet tal-laqgħa tal-Kunsill għall-Affarijiet Ġenerali u r-Relazzjonijiet Esterni li saret fit- 23 u l- 24 ta' Mejju 2005 dwar il-Politika Ewropea għas-Sigurtà u d-Difiża u l-abbozz ta' linji gwida dwar l-implimentazzjoni tal-UNSCR 1325(2000) fil-kuntest tal-Politika Ewropea għas- Sigurtà u d-Difiża (ESDP) approvat mill-Kunsill Ewropew fis- 16 ta' Diċembru 2005, - wara li kkunsidra d-deċiżjoni tal-gvern Norveġiż li jintroduċi, bil-liġi, kwota ta' 40 % għar-rappreżentazzjoni tan-nisa fuq il-bordijiet ta' tmexxija ta' kumpaniji b'ishma konġunti, - wara li kkunsidra l-Artikolu 45 tar-Regoli ta' Proċedura tiegħu, - wara li kkunsidra r-rapport tal-Kumitat għad-Drittijiet tan-Nisa u l-Ugwaljanza bejn is-Sessi (A6-0362/2006), A. A billi l-konferenza ta' Beijing ta' l-1995 kienet kruċjali biex tmexxi 'l quddiem l-aġenda ta' l-ugwaljanza bejn is-sessi inkluż l-aspett tar-rappreżentazzjoni tan-nisa fil-politika, B. billi l-parteċipazzjoni bbilanċjata tan-nisa u l-irġiel fil-proċess politiku u fit-teħid ta' deċiżjonijiet tirrifletti aħjar il-mod kif inhi komposta s-soċjetà u billi din hija essenzjali għall-ġenerazzjonijiet futuri u biex is-soċjetajiet demokratiċi jimxu tajjeb, C. billi t-tmexxija tajba tinkludi r-rispett tal-libertajiet fundamentali u li d-drittijiet tan-nisa jiġu ttrattati bħala drittijiet bażiċi fundamentali, D. billi l-qagħda tan-nisa fil-politika internazzjonali tiddependi primarjament fuq is-sitwazzjoni nazzjonali tan-nisa u fuq l-istrateġiji għall-avvanz tal-mara adottati fuq livell nazzjonali, E. billi s-Segretarju Ġenerali tan-Nazzjonijiet Uniti għandu rwol sinifikanti permezz tal-politika tan-NU dwar l-istaff biex iservi ta' eżempju għal xena politika globali aktar bilanċjata rigward is-sessi, F. billi mill-191 pajjiż li bħalissa huma membri tan-Nazzjonijiet Uniti, huma biss 47 li huma firmatarji u 115 li huma partijiet fil-Konvenzjoni dwar id-Drittijiet Politiċi tan-Nisa ta' l- 20 ta' Diċembru 1952 u billi, b'riżultat ta' dan, in-nisa ma jistgħux jeżerċitaw id-drittijiet politiċi tagħhom b'mod sħiħ u huma pprojbiti milli jieħdu sehem fl-elezzjonijiet jew milli jkollhom karigi pubbliċi f'għadd ta' pajjiżi, G. billi, skond l-Unjoni Inter-Parlamentari, mill-43961 membru tal-parlament madwar id-dinja (meta jitqiesu ż-żewġt ikmamar flimkien), 16.4 % biss huma nisa (i.e. 7,195); billi l-pajjiżi Skandinavi għandhom l-ogħla numru ta' Membri Parlamentari nisa (40 %), imbagħad l-Amerki (19.6 %) u l-Ewropa (il-pajjiżi ta' l-OSCE, apparti l-pajjiżi Skandinavi) b'medja ta' 16.9 %, kemm kemm ogħla mill-Afrika 'l isfel mis- Saħara (16.4 %), l-Ażja (16.3 %), il-Paċifiku (12 %) u l-Istati Għarab (8.3 %). H. billi dawn il-persentaġġi jindikaw defiċit demokratiku fundamentali kemm fuq livell Ewropew kif ukoll fil-kuntest internazzjonali usa', I. billi, minkejja l-eżistenza ta' ugwaljanza de jure fil-parti l-kbira tal-pajjiżi Ewropej u madwar id-dinja, jibqgħu jeżistu l-inugwaljanzi de facto fit-tqassim tal-poter, tar-responsabbiltajiet u fl-aċċess għar-riżorsi ekonomiċi, soċjali u kulturali bejn in-nisa u l-irġiel minħabba l-persistenza ta' rwoli prevalenti skond issess u l-impatt tagħhom fit-tqassim mhux ugwali ta' responsabbiltajiet tal-familja u fil-konċiljazzjoni talħajja tal-familja mal-ħajja tax-xogħol għall-parti l-kbira tan-nisa, J. billi, minkejja l-leġiżlazzjoni Komunitarja u nazzjonali li ddaħħlet matul l-aħħar 30 sena, id-differenza fil-pagi ta' bejn is-sessi fl-UE hija ta' medja ta' 15 % għal impjiegi ta' valur ugwali, K. billi llum hemm aktar nisa milli rġiel li huma lawreati mill-Università, L. billi, jekk il-pajjiżi jiġu rikjesti li jintroduċu listi tal-kandidati li jkunu bilanċjati bejn is-sessi, dan ma jkunx effettiv jekk in-nisa jitpoġġew kollha fin-naħa ta' isfel tal-listi, u billi lista perfettament strutturata taf ma tiksibx ir-riżultati mixtieqa jekk il-pajjiż juża sistema ta' vvutar ta' "lista miftuħa", li tagħti ċ-ċans lill-votanti biex ibiddlu l-ordni tal-kandidati fuq il-lista, M. wara li kkunsidra l-irwol kruċjali tal-partiti politiċi biex ikun hemm jew ma jkunx hemm żieda firrappreżentazzjoni tan-nisa fil-politika permezz ta' diversi mezzi; filwaqt li jinnota li aktar u aktar partiti politiċi jiddikjaraw li s-sħubija ġenerali tagħhom hija bilanċjata bejn is-sessi, il-livelli għolja tal-partiti politiċi rarament jirriflettu dan, bi 11 % biss tal-kapijiet tal-partiti madwar id-dinja li huma nisa, N. filwaqt li jinnota b'interess qawwi li, varjetà sħiħa ta' għodda oħra huma disponibbli biex jassiguraw żieda fil-parteċipazzjoni tan-nisa fil-politika, bħal miżuri ta' diskriminazzjoni pożittiva bil-għan li jassiguraw il-preżenza u l-attività tan-nisa fil-parlamenti u f'karigi oħra eletti, O. filwaqt li jenfasizza li l-pajjiżi li għaddew minn kunflitt, fejn is-sistemi elettorali ġew iddisinjati u lelezzjonijiet ġew organizzati min-NU, għandhom tendenza akbar li jkollhom aktar nisa f'karigi eletti, minħabba l-impożizzjoni tan-NU ta' rappreżentazzjoni aktar bilanċjata bejn il-ġeneri; P. wara li kkunsidra l-importanza li tinbidel l-aċċettazzjoni kulturali ta' teħid bilanċjat ta' deċiżjonijiet permezz ta' kampanji li jżidu l-kuxjenza u billi bilanċ bejn is-sessi fil-politika spiss jeħtieġ tibdiliet flattitudnijiet pubbliċi, Q. filwaqt li jqis il-fatt li l-qsim ta' responsabbiltajiet tal-familja bejn in-nisa u l-irġiel għandu impatt fuq ilparteċipazzjoni sħiħa tan-nisa fil-politika, R. filwaqt li jagħraf l-irwol ewlieni ta' assoċjazzjonijiet mhux governattivi u volontarji fl-isforz biex jinfluwenzaw is-soċjetà kollha kemm hi biex taċċetta bilanċ aktar ekwitabbli bejn is-sessi fil-politika, S. wara li kkunsidra li n-nisa jistgħu jagħtu kontribut pożittiv, u fil-fatt għamlu dan, biex iġibu kultura ta' bidla dwar kwistjonijiet tas-sessi u dwar kwistjonijiet politiċi u soċjetali essenzjali inġenerali permezz tal-parteċipazzjoni tagħhom fuq livell bażiku, T. wara li kkunsidra l-importanza ta' edukazzjoni u taħriġ fi stadju bikri biex jiġi assigurat li n-nisa jiżviluppaw l-għarfien, il-kapaċitajiet u l-kunfidenza meħtieġa biex jipparteċipaw b'mod sħiħ fis-soċjetà u filpolitika, U. wara li kkunsidra l-kontribuzzjoni magħmula min-nisa biex jidhru ċari l-ħtiġijiet partikulari tan-nisa sabiex il-politika futura tintegra l-perspettiva tas-sessi u taqdi lid-demokrazija ġenerali b'mod aħjar, V. filwaqt li jenfasizza li r-rikonoxximent tal-kontribut pożittiv tan-nisa fil-politika internazzjonali mill-pari tagħhom huwa essenzjali sabiex jikkontribwixxi għal kultura aktar bilanċjata mill-perspettiva tas-sessi, u filwaqt li jinnota li mit-92 rebbieħ tal-Premju Nobel għall-paċi, 12 biss kienu nisa, 1. Ifakkar li diġà ġie rikonoxxut, fuq livell Ewropew, fir-riżoluzzjoni tiegħu tat- 2 ta' Marzu 2000 imsemmija hawn fuq, li l-parteċipazzjoni bilanċjata miż-żewġ sessi fit-teħid tad-deċiżjonijiet hija kundizzjoni essenzjali għad-demokrazija; 2. Jinnota li l-elezzjonijiet riċenti tellgħu lil nisa fl-ogħla funzjonijiet bħala Kapijiet ta' Stat u u tal-Gvern f'xi Stati Membri u f'pajjiżi terzi; 3. Jifraħ lill-Kapijiet ta' Gvern li użaw kriterji oġġettivi u mhux diskriminatorji għall-għażla tal-membri tal-kabinett tagħhom; 4. Jiddispjaċih ħafna li, minkejja ammont kbir ta' stqarrijiet u rakkomandazzjonijiet politiċi, programmi ta' azzjonijiet adottati globalment u leġiżlazzjoni speċifika li ddaħħlet f'livell nazzjonali, l-inugwaljanza u ddiskriminazzjoni bejn is-sessi u n-nuqqas ta' rappreżentazzjoni tan-nisa fil-politika għadhom jippersistu fl- Ewropa u fid-dinja kollha; jinnota, b'mod partikulari, li l-persentaġġ tan-nisa eletti fil-Parlament Ewropew ivarja bejn 58 % u 0 %, skond l-Istat Membru (b'medja ta' ftit aktar minn 30 %) u li l-persentaġġ ta' nisa eletti fil-parlamenti nazzjonali ta' l-Istati Membri jvarja bejn 45 % u 9%; 5. Jiġbed l-attenzjoni għall-fatt li l-livell baxx ta' parteċipazzjoni tan-nisa f'ċentri ta' teħid ta' deċiżjonijiet u ta' tmexxija spiss huwa marbut ma' problemi dwar kif il-ħajja tax-xogħol tista' tiġi kkombinata mal-ħajja tal-familja, mat-tqassim mhux indaqs tar-responsabbiltajiet tal-familja u mad-diskriminazzjoni fil-post taxxogħol u fit-taħriġ professjonali; 6. Jenfasizza l-ħtieġa li wieħed iħares lil hinn min-numri u realment jiffoka fuq kif in-nisa attivi fil-politika jinfluwenzaw it-tiswir ta' l-iggvernar u tar-riżoluzzjoni ta' kunflitti, u kif jikkontribwixxu biex ikun żgurat li r-riformi fl-iggvernar, ir-responsabiltà u l-istat tad-dritt jitpoġġew 'il quddiem fuq l-aġenda politika f'livell nazzjonali u internazzjonali; 7. Jenfasizza li l-proporzjon baxx ta' nisa fil-politika iċaħħad lill-Ewropa minn potezjal uman prezzjuż; 8. Jappoġġja l-ħidma mwettqa mill-Unjoni Inter-Parlamentari lejn xena politika aktar bilanċjata bejn issessi; 9. Jilqa' l-inklużjoni tal-kwistjoni tal-parteċipazzjoni ugwali tan-nisa u l-irġiel fil-proċessi tat-teħid ta' deċiżjonijiet fil-livelli kollha fil-programm ta' ħidma tas-CEDAW għall-2006 u qed jistenna bil-ħerqa s-sejbiet u r-rakkomandazzjonijiet tagħha; jitlob li l-Kummissjoni u l-Presidenza tal-Kunsill jinfurmaw lill-Parlament dwar in-negozjati CEDAW; 10. Jiddispjaċih li hemm daqshekk ftit nisa li jservu bħala Rappreżentanti u Mibgħuta Speċjali u Personali, u Konsulenti Personali u Speċjali tas-Segretarju Ġenerali tan-Nazzjonijiet Uniti u f'pożizzjonijiet oħra ta' livell għoli fin-Nazzjonijiet Uniti b'mod ġenerali; 11. Iħeġġeġ lis-Segretarju Ġenerali tan-NU biex jaħtar aktar nisa fil-karigi ta' Rappreżentant Speċjali u Personali u Mibgħuta tas-Segretarju Ġenerali, u Konsulenti Personali jew Speċjali tas-Segretarju Ġenerali tan-NU; jisħaq li jkun xieraq li l-Istati Membri tan-NU jressqu ismijiet ta' kandidati nisa flimkien ma' dawk ta' kandidati irġiel meta s-Segretarju Ġenerali tan-NU jkun qed jikkunsidra l-mili ta' tali pożizzjonijiet ta' livell għoli; 12. Iħeġġeġ lid-delegazzjonijiet tal-Kunsill tas-Sigurtà tan-NU biex jinkludu lin-nisa, sabiex tiġi żgurata attenzjoni lill-kwistjoni tal-ġeneru f'kull missjoni għaż-żamma tal-paċi, għar-riżoluzzjoni ta' kunflitti u għall-bini tal-paċi, u anke sabiex jiltaqgħu ma' l-organizzazzjonijiet tan-nisa fuq livell lokali waqt li jkunu qed iżuru nħawi f'kunflitt; 13. Jilqa' d-deċiżjoni tal-Kunsill biex jintbagħat kwestjonarju lill-Istati Membri biex tintalab informazzjoni dwar x'passi ttieħdu lejn l-implimentazzjoni tal-UNSCR 1325(2000); jitlob lill-Kunsill biex jaqsam is-sejbiet tiegħu mal-Parlament; 14. Jinkuraġġixxi bil-kbir l-inklużjoni ta' uffiċjali tal-pulizija, ċivili u militari nisa fil-missjonijiet ta' l-UE u tan-NU għaż-żamma tal-paċi sabiex tittejjeb il-komunikazzjoni man-nisa fil-komunitajiet lokali u mal-komunitajiet lokali b'mod ġenerali; 15. Jiddipjaċih li bħalissa hemm biss mara waħda li qed isservi bħala Rappreżentant Personali tar-Rappreżentant Għoli ta' l-UE għall-Politika Barranija u tas-Sigurtà Komuni (CFSP) minn 14-il post ta' Rappreżentant Speċjali/Rappreżentant Personali/Mibgħut Speċjali jew Koordinatur Speċjali [8] ta' l-UE; iħeġġeġ lir- Rappreżentant Għoli ta' l-UE għas-CFSP biex jaħtar aktar nisa fil-karigi ta' Rappreżentant Speċjali tas-Segretarju Ġenerali (SRSG), Rappreżentant jew Mibgħut Speċjali; jistieden lir-Rappreżentant Għoli ta' l-UE għall- Politika Barranija u tas-Sigurtà Komuni biex jitlob lill-Istati Membri biex flimkien ma' l-ismijiet ta' kandidati rġiel iressqulu l-ismijiet ta' kandidati nisa meta jkun qed jikkunsidra l-mili ta' tali pożizzjonijiet ta' livell għoli; 16. Jitlob lir-Rappreżentant Għoli għas-CFSP, lill-Kummissjoni u lill-Istati Membri kollha biex jirreklutaw aktar nisa bħala uffiċjali ċivili, militari u tal-pulizija, u kif ukoll biex jaħtru koordinatur għall-ġeneru f'kull missjoni tal-ESDP, kif inbeda fil-missjoni tal-EUFOR għar-Repubblika Demokratika tal-Kongo; 17. Iħeġġeġ bis-saħħa li jsir taħriġ speċifikament fuq kwistjonijiet ta' ġeneru għall-istaff kollu mibgħut fuq missjonijiet ESDP; iħeġġeġ ukoll il-publikazzjoni ta' sett ta' għodda dwar il-ġeneru ddedikat għall-implikazzjonijiet tal-ġeneru f'sitwazzjonijiet ta' kunflitt u ta' wara l-kunflitti għall-istaff kollu li jifforma parti milloperat ta' l-ESDP; 18. Jilqa' l-ammont ikbar ta' kummissarji nisa taħt il-President tal-Kummissjoni Barroso imma jiddeplora l-fatt li għadha ma nkisbitx parità sħiħa fil-livell ta' Kummissarju biex jiġi stabbilit eżempju fl-Ewropa u fiddinja; 19. Jilqa' l-pjan direzzjonali ġdid tal-Kummissjoni imsemmi hawn fuq għall-ugwaljanza bejn is-sessi, b'mod partikulari d-deċiżjoni tagħha li tippromwovi netwerk ta' nisa fit-teħid ta' deċiżjonijiet; 20. Jilqa' l-fatt li għandu jinħoloq Istitut Ewropew għall-Ugwaljanza bejn is-Sessi, li għandu jieħu l-inizjattiva biex jippromwovi rappreżentazzjoni akbar tan-nisa fil-politika internazzjonali; 21. Jitlob lill-Kummissjoni biex iżżommu infurmat regolarment dwar il-progress tax-xogħol tal-Grupp tal-Kummissarji għad-Drittijiet Fundamentali, għal kontra d-diskriminazzjoni u għall-opportunitajiet indaqs; 22. Jiddeplora l-fatt li minn 107 delegazzjoni u uffiċju tal-Kummissjoni f'pajjiżi terzi, hemm biss 7 nisa li attwalment iservu fil-livell ta' Kap ta' tali delegazzjonijiet; iħeġġeġ lill-Kummissjoni biex taħtar iktar nisa flogħla pożizzjonijiet fid-delegazzjonijiet esterni; 23. Jitlob lill-Kummissjoni biex tuża l-istrumenti ta' l-UE għar-relazzjonijiet esterni, l-iżvilupp u l-politika ta' koperazzjoni bħala vektors għall-promozzjoni tan-nisa fil-politika, b'mod partikulari il-parteċipazzjoni tan-nisa bħala votanti u kandidati politiċi, l-inklużjoni ta' kwistjonijiet ta' ġeneru fil-programmi tal-partiti politiċi waqt il-kampanji elettorali, kif ukoll waqt li jittrattaw ma' organizzazzjonijiet reġjonali oħra, b'mod partikulari fir-rigward tal-bini ta' kapaċità; 24. Jitlob lill-Kummissjoni biex iżżid l-appoġġ tagħha għall-proġetti intenzjonati biex jiggarantixxu l-parteċipazzjoni tan-nisa fil-ħajja politika fl-Ewropa u lil hinn minnha, speċifikament f'pajjiżi li qed jiżviluppaw; 25. Jirrakkomanda li l-kumitat kompetenti tiegħu jistabbilixxi u jappoġġja koperazzjoni permanenti u regolari bejn Parlamentari nisa minn madwar id-dinja; jagħmel stedina biex jiġu pprovduti riżorsi sabiex il- Forum tan-Nisa taħt l-Assemblea Parlamentari Konġunta ACP-UE, u "fora" bħalu f'Assemblej Parlamentari oħra fejn tipparteċipa l-UE, ikunu jistgħu jseħħu u jieħdu inizjattivi flimkien; 26. Jitlob lill-Istati Membri u lill-Kummissjoni biex, kif jixraq, jippromwovu programmi edukattivi li jissensibilizzaw liċ-ċittadini, b'mod partikulari liż-żgħażagħ, għad-drittijiet indaqs tan-nisa li jipparteċipaw bissħiħ fil-ħajja politika minn età żgħira; 27. Jitlob lill-Istitut Ewropew għall-Ugwaljanza bejn is-Sessi futur biex jirrapporta regolarment lill-Parlament Ewropew dwar il-ġbir tiegħu ta' dejta u l-impatt tal-leġiżlazzjoni nazzjonali dwar il-parità u politiki dwar l-ugwaljanza bejn is-sessi mwettqa mill-Istati Membri u l-aħjar prattiki ta' partiti politiċi Ewropej u nazzjonali; 28. Jitlob lill-Istitut Ewropew futur għall-Ugwaljanza bejn is-Sessi biex jimmonitorja u jevalwa l-progress fil-kisba ta' parteċipazzjoni bilanċjata bejn in-nisa u l-irġiel fil-ħajja politika u pubblika madwar l-Ewropa billi jwaqqaf u japplika indikaturi għall-monitorjar u l-evalwazzjoni fuq il-bażi ta' dejta separata skond issessi li tkun komparabbli fuq livell internazzjonali, u biex imbagħad jippubblika rapporti dwar il-miżuri meħuda u l-progress miksub fl-involviment tan-nisa fit-teħid tad-deċiżjonijiet u biex dawn ir-rapporti jxerridhom ma' udjenza wiesgħa; 29. Jiltob lill-Istitut Ewropew għall-Ugwaljanza bejn is-Sessi futur biex jaħdem flimkien ma' korpi indipendenti, bħal ma huma l-osservaturi tal-parità jew korpi speċjali u indipendenti ta' medjazzjoni stabbiliti fuq livell nazzjonali, bil-għan li jimmonitorja l-politiki tal-gvern fil-qasam tal-parteċipazzjoni bilanċjata bejn in-nisa u l-irġiel fil-ħajja politika u pubblika; 30. Jinkoraġġixxi lill-Istitut Ewropew futur għall-Ugwaljanza bejn is-Sessi biex jikkollabora ma' istituzzjonijiet tar-riċerka biex ikompli jistudja l-fatturi li jostakolaw l-aċċess tan-nisa għal ħatriet pubbliċi ta' livell għoli u għall-ħajja politika, inkluż permezz tar-riċerka dwar l-isterjotipi tan-nisa fil-politika; 31. Jinkoraġġixxi lill-Istitut Ewropew għall-Ugwaljanza bejn is-Sessi futur biex iħares lil hinn min-numri, u biex fil-fatt ikejjel kif in-nisa jinfluwenzaw l-aġendi politiċi, kemm fuq livell nazzjonali kif ukoll fuq dak internazzjonali, b'mod partikulari billi jippromwovu t-tmexxija tajba, ir-responsabbiltà u l-istat tad-dritt; 32. Jirrikonoxxi li l-istati huma l-mutur ewlieni biex isseħħ bidla effettiva fir-rappreżentazzjoni politika; iħeġġeġ lill-istati kollha biex jonoraw l-impenji tagħhom skond id-Dikjarazzjoni u l-Pjattaforma għal Azzjoni adottata f'Beijing f'Settembru 1995 u waqt il-laqgħat ta' Beijing + 5 u ta' Beijing + 10, u kif ukoll l-impenji tagħhom skond il-liġi internazzjonali, b'mod partikulari fir-rigward ta' l-implimentazzjoni tal-UNSCR 1325 (2000) u l-Istrateġija ta' Liżbona; 33. Jitlob lill-Istati Membri kollha biex iħeġġu lin-nisa biex japplikaw għall-pożizzjonijiet ta' livell għoli fix-xena internazzjonali u jħeġġeġ lill-Istati Membri biex jipprovdu ismijiet ta' kandidati femminili flimkien ma' l-ismijiet tal-kandidati maskili għall-pożizzjonijiet ta' livell għoli f'negozjati u fit-tħejjija ta' politika internazzjonali, speċifikament f'organizzazzjonijiet internazzjonali; 34. Jitlob lill-Kummissjoni biex tanalizza u xxerred l-aħjar prattiki dwar miżuri internazzjonali u nazzjonali bil-għan li jżidu l-parteċipazzjoni tan-nisa fl-ogħla pożizzjonijiet fil-politika internazzjonali; 35. Jitlob lill-Istati Membri biex jattiraw, iħarrġu u jaħtru aktar nisa f'karriera fid-diplomazija u jippromwovu bilanċ bejn is-sessi għad-delegazzjonijiet tagħhom lin-Nazzjonijiet Uniti u f'laqgħat u konferenzi internazzjonali oħra; 36. Jitlob lill-Istati Membri biex joħolqu għarfien pubbliku fil-pajjiżi tagħhom bil-ħsieb li jintemmu lattitudnijiet negattivi tas-soċjetà dwar il-kapaċità tan-nisa li jipparteċipaw ugwalment fil-proċess politiku f'livelli nazzjonali u internazzjonali; jinkuraġġixxi lill-Istati Membri biex jippromwovu l-għan ta' bilanċ bejn is-sessi fil-karigi pubbliċi kollha; 37. Jitlob lill-Istati Membri biex jadottaw miżuri intenzjonati li jirrikonċiljaw il-ħajja soċjali, familjari u professjonali bi qbil mal-konklużjonijiet tal-Kunsill Ewropew ta' Barċellona tal- 15 u s- 16 ta' Marzu 2002 u ma' l-Istrateġija ta' Liżbona biex b'hekk jinħoloq ambjent li jippermetti lin-nisa jipparteċipaw bis-sħiħ filpolitika; 38. Jitlob lill-Istati Membri biex jadottaw leġiżlazzjoni xierqa u/jew miżuri amministrattivi biex jappoġġjaw rappreżentanti eletti fir-rikonċiljazzjoni tar-responsabbiltajiet tagħhom familjar u pubbliċi u, b'mod partikulari, jinkoraġġixxu lill-parlamenti u lill-awtoritajiet lokali u reġjonali biex jassiguraw li l-iskedi u l-metodi ta' ħidma tagħhom jagħtu ċans lir-rappreżentanti eletti taż-żewġ sessi li jirrikonċiljaw il-ħajja tagħhom taxxogħol ma' dik tal-familja; 39. Jitlob lill-Istati Membri biex joffru aktar opportunitajiet ta' taħriġ għan-nisa biex dawn jiksbu l-kapaċitajiet meħtieġa biex b'hekk aktar ikunu jistgħu isegwu karriera politika u jiksbu pożizzjonijiet ta' livell għoli; 40. Jitlob lill-partijiet politiċi fl-Ewropa kollha biex jippromwovu l-parteċipazzjoni bbilanċjata taż-żewġ sessi fil-listi tal-kandidati tagħhom; 41. Iħeġġeġ lill-partiti politiċi fl-Ewropa kollha biex ineħħu x-xkiel li, direttament jew indirettament, jiddiskrimina kontra l-parteċipazzjoni tan-nisa, sabiex ikun żgurat li n-nisa għandhom id-dritt li jipparteċipaw bis-sħiħ f'kull livell ta' teħid ta' deċiżjonijiet fl-istrutturi kollha għat-tħejjija ta' politika u l-proċessi ta' ħatra interni u fit-tmexxija tal-partiti politiċi fuq livell indaqs ma' l-irġiel; 42. Jinkuraġġixxi lill-awtoritajiet kompetenti biex jipprovdu taħriġ politiku, inkluż taħriġ dwar kif jitkellmu fil-pubbliku, lil nisa u rġiel li jixtiequ jinvolvu ruħhom fil-politika; 43. Iħeġġeġ lill-partiti politiċi biex jinkludu lil nisa u rġiel kwalifikati fil-listi tal-partit għal karigi elettivi; 44. Iħeġġeġ lill-partiti politiċi biex jappellaw lin-nisa biex jipparteċipaw u jivvutaw fl-elezzjonijiet u biex iqajmu kuxjenza dwar il-bżonnijiet u l-aspirazzjonijiet speċifiċi tan-nisa fil-programmi tal-partiti tagħhom; 45. Iħeġġeġ lid-delegazzjonijiet interparlamentari u lill-missjonijiet u d-delegazzjonijiet tal-Kumitati tiegħu biex jagħtu kas, fil-qafas ta' l-attivitajiet tagħhom, tal-kwistjoni ta' l-ugwaljanza bejn il-ġeneri u ta' biżżejjed tar-rappreżentanza femminili fil-koperazzjoni instituzzjonali tagħhom; 46. Jafferma mill-ġdid l-impenn tiegħu għall-approċċ tiegħu lejn l-integrazzjoni tal-kwistjonijiet tas-sessi u lejn rappreżentanza bilanċjata tas-sessi fid-delegazzjonijiet u l-missjonijiet kollha, inklużi fil-missjonijiet għal osservazzjoni elettorali; 47. Iħeġġeġ lill-Missjonijiet għal Osservazzjoni Elettorali mmexxija minn uħud mill-Membri tiegħu biex joqogħdu partikolarment attenti dwar il-kwistjoni tal-parteċipazzjoni tan-nisa f'kampanji politiċi, kemm jekk bħala kandidati, u kemm jekk bħala votanti; 48. Iħeġġeġ il-promozzjoni ta' nisa żgħażagħ fl-organizzazzjonijiet tas-soċjetà ċivili biex ikollhom iċ-ċans li jiksbu esperjenza, ħiliet u kapaċitajiet li jistgħu jiġu trasferiti fil-qasam tal-parteċipazzjoni politika; 49. Iħeġġeġ it-twaqqif ta' NGOs, partikularment dawk bil-għan li jippromwovu l-għoti lin-nisa tal-kapaċità li jaġixxu, li jipprovdu taħriġ fit-tmexxija, fit-teħid ta' deċiżjonijiet, fil-ħiliet tat-taħdit fil-pubbliku, fl-użu tat-teknologiji ta' l-informazzjoni u tal-komunikazzjoni, fil-bini tal-kunfidenza u fil-kampanji politiċi, u lappoġġ ta' NGOs bħal dawn fejn jeżistu; 50. Iħeġġeġ il-midja biex tirrikonoxxi l-importanza tal-parteċipazzjoni tan-nisa fil-proċess politiku, tipprovdi rappurtaġġ ġust u bilanċjat ta' kandidati rġiel u nisa u wkoll biex toqgħod attenta għall-impatt ta' programmi tal-partiti politiċi dwar il-promozzjoni tal-ħtiġijiet u l-jeddijiet u r-rappreżentazzjoni demokratika tan-nisa; 51. Jagħti istruzzjonijiet lill-President tiegħu biex jgħaddi din ir-riżoluzzjoni lill-Kunsill, lill-Kummissjoni, lill-istituzzjonijiet u l-korpi l-oħra ta' l-UE, u lill-gvernijiet u l-parlamenti ta' l-Istati Membri, u l-membri tan- NU, kif ukoll lis-Segretarju Ġenerali tan-Nazzjonijiet Uniti. [1] ĠU C 364, 18.12.2000, p. 1. [2] ĠU C 168, 4.7.1995, p. 3. [3] ĠU L 319, 10.12.1996, p.11. [4] ĠU C 262, 18.9.2001, p. 248. [5] ĠU C 346, 4.12.2000, p. 82. [6] ĠU C 228, 13.8.2001, p. 186. [7] Testi Adottati, P6_TA(2006)0245. [8] Annalisa Gianella, ir-Rappreżentant Personali ta' Javier Solana għal-limitazzjoni ta' l-għadd u t-tixrid ta' l-Armamenti tal-Qirda tal-Massa. --------------------------------------------------